Document ID: 31976R2566

A Tanács 2566/76/EGK rendelete
(1976. július 20.)
az Európai Gazdasági Közösség és a Svájci Államszövetség között létrejött megállapodás 2. jegyzőkönyvéhez mellékelt I. és II. táblázat módosításáról szóló, levélváltás formájában létrejött megállapodás jóváhagyásáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre, és különösen annak 113. cikkére,
tekintettel a Bizottság ajánlására,
mivel módosítani kell az Európai Gazdasági Közösség és a Svájci Államszövetség között létrejött megállapodás [1] 2. jegyzőkönyvéhez mellékelt I. és II. táblázatot, és jóvá kell hagyni az e célból kötött, levélváltás formájában létrejött megállapodást,
ELFOGADTA EZT A RENDELETET:
1. cikk
Az Európai Gazdasági Közösség és a Svájci Államszövetség között létrejött megállapodás 2. jegyzőkönyvéhez mellékelt I. és II. táblázat módosításáról szóló, levélváltás formájában létrejött megállapodást a Közösség nevében a Tanács jóváhagyja.
A megállapodás szövegét csatolták e rendelethez.
2. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1976. július 20-án.

Labels: 18
15
5